Aussie Ope: Tomic maak nóg vyande in die mediaBernard Tomic maak nóg vyande. (Foto Twitter @7Sport) Enige sportman of -vrou is sy eie grootste vyand wanneer sy kop die dag uitrafel. Die omstrede Australiese tennisspeler Bernard Tomic, wat as junior drie keer die Orange Bowl-toernooi, benewens die junior Grand Slams die meeste gesogte toernooi, en twee junior Grand Slams gewen het, kon nie Sondag die kwalifiserende rondes van die Australiese Ope-tennistoernooi in Melbourne oorleef nie. Tomic, wat al verskeie kere met die gereg gebots het, is met 6-1, 6-7(7), 6-4 deur die Italianer Lorenzo Sonego geklop. En wat sê Tomic ná die tyd sarkasties aan die media toe daar aan hom gevra is wat hy nou gaan doen? “Ek gaan geld tel, dis al wat ek gaan doen. Ek gaan my miljoene tel.” En om dit in te vryf, sê hy voorts: “Gaan doen jy wat ek gedoen het (op die baan). Totsiens,” en toe storm hy uit. ♦ Afgesien van Tomic, het verskeie ander Australiese spelers soos Priscilla Horn, John-Patrick Smith en Bradley Mosely ook in die stof gebyt. ♦ Die hooftoernooi begin vroeg Maandagoggend (02:00).